**ELŐZETES HATÁSVIZSGÁLATI LAP**

**Pilisjászfalu Község Önkormányzat Képviselő-testületének**

**a helyi adókról szóló rendelete II. Fejezetének felülvizsgálatához**

**1. Társadalmi hatások**

A helyi adókról szóló 1990. évi C. törvény, az adózás rendjéről szóló 2017. évi CL. törvény, a jogalkotásról szóló 2010. évi CXXX. törvény, valamint a jogszabályszerkesztésről szóló 61/2009.(XII.14.) IRM rendelet szabályai szerint átdolgozott helyi adókról szóló rendeletek egyértelmű szabályozást adnak az adóalanyoknak és a jogalkalmazóknak.

**2. Gazdasági, költségvetési hatások**

A tervezet az adó mértékének csökkentésével számol*,* ezért a költségvetés bevételeinek csökkenése várható.

**3. Környezeti hatások**

A rendeletben foglaltak végrehajtásának környezetre gyakorolt hatása nincs.

**4. Egészségi követelmények**

A rendeletben foglaltak végrehajtásának egészségügyi követelményei nincsenek.

**5. Adminisztratív terheket befolyásoló hatások**

A rendeletben foglaltak végrehajtásának adminisztratív terheket befolyásoló hatásai lesznek, de munkaszervezési intézkedésekkel kiküszöbölhetők.

**6. A jogszabály megalkotásának szükségessége, a jogalkotás elmaradásának várható következményei**

A jogrendszer egységességének, illetve magasabb szintű jogszabályok rendelkezéseivel való összhang biztosítása érdekében indokolt, tekintettel arra, hogy a reklámhordozók utáni építményadót a Magyarország 2021. évi központi költségvetésének megalapozásáról szóló 2020. évi LXXVI. törvény 4. §-a 2020. július 15-ével megszüntette.

Az építményadó mértékének a meghatározott 1580,- Ft-os összegben történő alkalmazása 2019. novemberében valósult meg, az adósságrendezési eljárás elindítását követően, a helyzet részbeni megoldásaként. A magas adómérték – magánszemélyeket nem érintő – hatása az lett, hogy az adókötelezettséggel érintett vállalkozók 2020. folyamán nem, vagy csak részben teljesítették építményadó fizetési kötelezettségüket.

Annak érdekében, hogy a 2020. évi válságköltségvetés módosításakor, reális adóbevétel tervezése megvalósítható legyen, az adómérték mérséklése elengedhetetlenül szükséges. A mérték oly módon került megállapításra, hogy a magánszemélyek által idei évre fizetett adómérték, változatlanul, százalékosan meghatározható legyen.

Az adómérték alkalmazása, közel nyolcszoros adómérték növekedést jelentett, amely nem védhető az adósságrendezési eljárás figyelembevételével sem.

Amennyiben a módosítás elmarad, következményeként, nem alkotható reális költségvetési rendelet, az adóbevételek nem realizálódnak és a vállalkozói érdekszervezet képviselői az adórendelet építményadó mértékére vonatkozó részének bírósági úton történő felülvizsgálatát kezdeményezhetik.

**7. A jogszabály alkalmazásához szükséges személyi, szervezeti és pénzügyi feltételek**

A jogszabályok alkalmazásához szükséges személyi, tárgyi, szervezeti feltételek rendelkezésre állnak.

**Indokolás a helyi adókról szóló rendelet felülvizsgálatához**

A helyi adókról szóló, többször módosított 1990. évi C. törvény (Htv.) biztosítja a helyi önkormányzatok számára az adó megállapításának jogát. Az önkormányzatok szuverén módon dönthetnek arról, hogy feladataik ellátásához és az ehhez szükséges forrásképzés érdekében bevezetnek-e adókat, és ha igen milyen mértékben és feltételekkel. A helyi adókkal kapcsolatos jogi szabályozás alapját a Htv. és a helyi önkormányzati rendeletek alkotják.

Pilisjászfalu, 2020. 09. 18.

 Geréb Tünde

 jegyző